Taalgebruik: Akuutteken (´)Argieffoto (Foto: Wilfried Pohnke/Pixabay) Dié inligting oor die gebruik van die akuutteken in Afrikaans kom uit die Afrikaanse woordelys en Afrikaanse Woordelys en Spelreëls (11de omvattend herbewerkte uitgawe). Oriëntasie: Die akuutteken (´) word in Afrikaans net op vokaalletters en diftonge geplaas. Reël 4.1 (volgens die AWS se indeling van spelreëls): Die akuutteken word in bepaalde sinskontekste gebruik om betekenisonderskeid en woordsoortverskil by andersins identiese woorde aan te dui. Opmerking: Die akuutteken kan ook by geleentheid en volgens keuse gebruik word om betekenis- of woordsoortverskil aan te dui, byvoorbeeld: Reël 4.2: Die akuutteken word gebruik om beklemtoning aan te dui. Opmerking: Die akuutteken word nie op ŉ i geplaas as dit saam met ŉ ander vokaalletter voorkom nie, byvoorbeeld lúi, maar sodra die i die enigste vokaalletter is, kan dit beklemtoon word, byvoorbeeld dít, wíl, wít. Kyk ook reël 4.4. Reël 4.3: Die akuutteken as beklemtoningsteken verdring nie ŉ ander diakritiese teken wat ŉ spellingsvereiste is nie. Reël 4.4: Die akuutteken word gebruik in woorde van vreemde herkoms in hul oorspronklike spelvorm. attaché, auto-da-fé of auto-de-fé, cliché, détente, née, négligé, procédé, séance Opmerking: Sommige leenwoorde word met die akuutteken en sommige met die gravisteken geskryf omdat daar gehou word by die spelvorm van die taal waaraan die woord ontleen is. Reël 4.5: Die akuutteken word gebruik in sommige eiename van vreemde (hoofsaaklik Franse) herkoms in hulle oorspronklike spelvorm. Opmerking: Sommige van dié eiename word met die akuutteken en sommige met die gravisteken geskryf omdat daar gehou word by die spelvorm van die taal waaraan die woord ontleen is. Dié taalbrokkie is ŉ verkorte weergawe van die oorspronklike inligting wat in die nuwe Afrikaanse Woordelys en Spelreëls (11de omvattend herbewerkte uitgawe) verskyn. Uitgewer: Pharos Prys: R490-00* *Prys onderhewig aan verandering Koop die boek by Graffiti Boeke